Būvniecības produkcijas apjomu prognoze 2022.-2027.gadā civilās būvniecības (ēku būvniecība) sektorā.

Būvniecības produkcijas apjoms saskaņā ar Centrālās statistikas pārvaldes datiem bija:

|  |  |  |  |
| --- | --- | --- | --- |
| Būvniecības produkcijas apjoms 2017. – 2020.gados (miljardi euro) | | | |
| 2017 | 2018 | 2019 | 2020 |
| 1.74 | 2.19 | 2.34 | 2,42[[1]](#footnote-1) |

[1] Apjomu prognoze pētījuma ietvaros.

Ekonomikas ministrijas ikgadējs pētījuma *par prognozētām izmaiņām darbaspēka un būvmateriālu izmaksās būvniecības nozarē Latvijā[[2]](#footnote-2)* ietvaros iegūtais vidējais ekspertu vērtējums liecināja par mērenu būvniecības produkcijas apjoma pieaugumu 2020.gadā, pēc kura visus tālākos gadus tiek vidēji prognozēts arvien augstāks ikgadējais pieaugums, sasniedzot augstāko līmeni 2024.gadā[[3]](#footnote-3). Novērotā ekspertvērtējumu standartnovirze ir starp 3,25 un 5,57 procentpunktiem, kas iegūto prognožu kontekstā liecina par samērā nevienlīdzīgu skatījumu par nākotnes attīstību būvniecības nozarē. Vispārīgo ekspertu viedokļos tika novērotas nozīmīgas amplitūdas, atsevišķi eksperti prognozēja arī produkcijas apjoma samazinājumu. Tomēr vairums uzskatīja, ka būs gaidāma mērena izaugsme.

|  |  |  |  |  |
| --- | --- | --- | --- | --- |
| Kombinētā (ekspertu-statistiskā) prognoze | | | | |
| 2020 | 2021 | 2022 | 2023 | 2024 |
| +3,07% | +3,25% | +4,72% | +5,11% | +5,38% |

Lai gan prognoze ir veikta 2020.gada vasarā un tajā nav ņemta vērā COVID 19 izplatības mazināšanai ieviesto ierobežojumu ietekme, tā samēra precīzi atspoguļo būvniecības nozares attīstības tendenci 2020.gadā. Centrālās statistikas pārvaldes dati liecina, ka 2020. gadā, salīdzinot ar 2019. gadu, būvniecības produkcijas apjoms pēc kalendāri koriģētiem datiem salīdzināmajās cenās pieauga par 2,7 %.

2020.gadā lielākais pieaugums bija vērojams specializētajos būvdarbos – 8%, pieaugums ēku būvniecībā bija vien 0,9%, savukārt inženierbūvju būvniecībā tika novērots neliels kritums – 1,5%.

Prognoze uzrāda, ka lielākais apjomu pieaugums 2021. -2024.gados būs vērojams dzelzceļu būvniecībā, kā arī tiltu un tuneļu būvniecībā un ceļu un ielu būvniecībā. Dzelzceļu būvniecībā vislielākais pieaugums saskatāms 2022.gadā - +55% salīdzinājumā ar 2021.gadu. Tas viennozīmīgi ir saistīts ar Rail Baltica projekta īstenošanu.

Jāņem vērā, ka būvniecībā viszemākais konfidences rādītājs starp visām jomām – -22,5 (dati 2020.gada decembris). Konfidences rādītājs būvniecībā 2020. gada decembrī, salīdzinot ar iepriekšējo mēnesi, uzrādīja kritumu par 2,3 procentpunktiem, samazinoties līdz -22,5, ko ietekmēja uzņēmēju pesimistiskāks būvdarbu pasūtījumu līmeņa novērtējums. Konfidences rādītājs samazinājās inženierbūvniecībā un specializētajos būvdarbos, bet palielinājās ēku būvniecībā.

Lai gan būvniecības apjoma neliels pieaugums 2020.gadā iepretim sākotnējām bažām (2020.gada martā) par apjoma strauju samazināšanos COVID 19 pandēmijas ietekmes rezultātā, liecina par stabilitāti, būtu jāņem vērā, ka 2020.gada rādītāji nevar tikt pieņemti par objektīvu apliecinājumu COVID 19 krīzes ietekmei. Būvniecības process ir laikietilpīgs un sarežģīts, uzsākt būvdarbu apturēšana ir dārga un bieži vien nav lietderīga un tāpēc 2020.gadā notika jau uzsākto projektu turpināšana un pabeigšana. Lai izdarītu secinājumus par COVID 19 pandēmijas ietekmi, būtu jāvērtē 2020.gadā uzņemtās saistības turpmākajiem gadiem. Uzņēmēju aptaujas liecina, ka salīdzinājumā ar 2019.gadu, 2020.gadā saistības ir uzņemtas ievērojami mazākajā apjomā, ir kavējušies arī publiskie būvdarbu iepirkumi. Visvairāk ir samazinājies pieprasījums privāto investīciju jomā. Diemžēl oficiālie dati šajā jomā nav pieejami. BVKB šobrīd vērtē būvdarbu uzsākšanas nosacījumu izpildi būvatļaujās (noslēgtie līgumi ar būvdarbu veicējiem) salīdzinot 2019.gada un 2020.gada rādītājus. Tas palīdzēs gūt priekšstatu par uzņemtām saistībām uz 2021. gadā uzsākamiem būvdarbiem.

**[2] Ministrijas apkopota informācija par valsts un pašvaldību iestāžu un kapitālsabiedrību īstenojamām būvniecības iecerēm laika periodam 2021.-2023.gadam.**

Ekonomikas ministrija katru gadu veic apkopojumu par valsts un pārvaldības iestāžu un valsts un pašvaldību kapitālsabiedrību plānotajiem ieguldījumiem infrastruktūrā, tai skaitā par struktūrfondu līdzfinansētajiem projektiem. Apkopojumā tiek iekļauta informācija par apstiprinātajiem projektiem, kuriem ir piešķirts finansējums, kā arī par projektiem, kas ir ieceres statusā, proti, nav pieņemts lēmums par būvdarbu uzsākšanu.

Valsts un pašvaldību iestāžu un kapitālsabiedrības ieguldījumi ēkās

|  |  |  |
| --- | --- | --- |
| 2021 | 2022 | 2023 |
| Apstiprinātie projekti (kopsumma, EUR) | | |
| 799 000 000 | 415 000 000 | 165 000 000 |
| Projekti ieceres stadijā (kopsumma, EUR) | | |
| 510 000 000 | 310 000 000 | 240 000 000 |

**[3] RRF pieejamie finanšu līdzekļi, kas attiecas uz ēku būvniecību.**

Pēc provizoriskām aplēsēm finansējuma pieejamībai pa gadiem komponentēs, kuras attiecas uz ēku būvniecību.

|  |  |  |  |  |  |
| --- | --- | --- | --- | --- | --- |
| 2021 | 2022 | 2023 | 2024 | 2025 | 2026 |
| Būvniecības vērtība (balstoties uz komponenšu aprakstu) no kopējā komponentes finansējuma, EUR | | | | | |
| **5 913 000** | **101 451 988** | **183 897 023** | **179 401 052** | **157 217 115** | **41 451 923** |
| ALTUM programma energoefektivitātes veicināšanai uzņēmējiem kopē pieejamais finansējums **150 586 000.** Nav zināms provizorisks sadalījums pa gadiem. | | | | | |

[3] Ministru kabineta skatāmie FM rīkojuma projekti par augstas gatavības projektiem

Rīkojuma projekts (TA-589), daļā, kas attiecas uz ēku būvniecību LR teritorijā

| Budžeta resori/ projekti | **2021.gadā, *euro*** | **2022.gadā, *euro*** | **Kopā, *euro*** |
| --- | --- | --- | --- |
| **PAVISAM KOPĀ:** | **38 518 037** | **70 683 288** | **109 201 325** |
| Iekšlietu ministrija | 11 835 120 | 15 464 880 | 27 300 000 |
| Izglītības un zinātnes ministrija | 9 299 839 | 26 473 749 | 35 773 588 |
| Tieslietu ministrija | 402 359 | 5 057 641 | 5 460 000 |
| Kultūras ministrija | 10 191 543 | 12 276 194 | 22 467 737 |
| Veselības ministrija | 6 789 176 | 11 410 824 | 18 200 000 |

[4] Struktūrfondu finansējums 2021.-2027. gadiem.

Pagaidām nav pieejams sadalījums pa gadiem, kopējais pieejamais finansējums, kas attiecas uz būvniecību ir 2 556 914 33 EUR, kas tiks izlietots 8 gadu periodā. 2021.gada un 2022.gadā, ņemot vērā iepriekšējo pieredzi, izlietotais finansējums ir neliels, lielākā intensitāte tiek sasniegta perioda 4. – 7. gadā, t.i. laika periodā no 2024.gada līdz 2027.gadam. Līdzekļu apgūšana varētu turpināties arī 2028. un 2029. gadā.

[5] APKOPOJUMS (izņemot struktūrfondu finansējumu nākamajam periodam)

|  |  |  |  |  |  |
| --- | --- | --- | --- | --- | --- |
| 2021\* | 2022\*\* | 2023\*\*\* | 2024\*\*\* | 2025\*\*\* | 2026\*\*\* |
| **Zināmie projekti** | | | | | |
| **843 431 037** | **587 135 276** | **254 580 311** | **179 401 052** | **157 217 115** | **41 451 923** |
| **Plānotās ieceres** | | | | | |
| **510 000 000** | **310 000 000** | **240 000 000** |  |  |  |
| **\***jāņem vērā, ka EM apkopos precizēto informāciju par 2021.-2022.gados plānoto publisko finansējumu (ārpus ES līdzfinansējuma un COVID 19 ietekmes mazināšanas finansējuma)  \*\* tiks uzsākta ALTUM programma (izlietota daļa no finansējuma 150 000 000), EM apkopos precizēto informāciju par 2021.-2022.gados plānoto publisko finansējumu (ārpus ES līdzfinansējuma un COVID 19 ietekmes mazināšanas finansējuma), varētu tikt uzsākta jauna perioda finansējuma apgūšana  \*\*\* sākotnēji pieejama informācija, informācija ir jāprecizē pēc detalizētās informācijas saņemšanas par jaunā perioda struktūrfondu finansējuma sadalījumu. | | | | | |

1. Provizoriski, atbilstoši Centrālās statistikas pārvaldes publicētai informācijai par 2020.gada 4.ceturkšņa rādītājiem, [www.csp.gov.lv](http://www.csp.gov.lv) [↑](#footnote-ref-1)
2. <https://www.em.gov.lv/lv/buvniecibas-nozare-attistiba-strategija-un-petijumi>, [↑](#footnote-ref-2)
3. Pētījumā tiek veikta būvniecības produkcijas apjomu un izmaksu prognoze 2 gadiem, t.i. laika periodam no 2020.gada līdz 2024.gadam. [↑](#footnote-ref-3)